സംസ്ഥാനത്ത് ഒരാഴ്ചയ്ക്കുള്ളില് പ്രതിദിന കോവിഡ് രോഗികളുടെ എണ്ണം 30,000വരെ ഉയര്ന്നെക്കാം നിര്ണ്ണായക അവലോകനയോഗം ഇന്ന് തിരുവനന്തപുരം: ഓണാഘോഷങ്ങള്ക്കുശേഷം കോവിഡ് കേസുകള് ഉയരുമെന്നും, ഒരാഴ്ചയ്ക്കുള്ളില് പ്രതിദിനരോഗികളുടെ എണ്ണം 25,000 മുതല് 30,000 വരെയായി വര്ധിക്കുമെന്നും മുന്നറിയിപ്പുനല്കി ആരോഗ്യവിദഗ്ധര്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സെപ്റ്റംബറില് ആകെ രോഗികളുടെ എണ്ണം നാലുലക്ഷംവരെ ഉയരുമെന്ന് നേരത്തേ സൂചിപ്പിച്ചിരുന്നു. മൂന്നുമാസത്തിനിടെ ശനിയാഴ്ച രോഗ സ്ഥിരീകരണനിരക്ക് 17 ശതമാനം കടന്നു. ഞായറാഴ്ച ഇത് 16.4 ശതമാനമായിരുന്നു. ഇളവുകള് പ്രഖ്യാപിച്ച് രണ്ടാഴ്ച പിന്നിടുമ്ബോള് രോഗസ്ഥിരീകരണനിരക്ക് ഉയരുകയാണ്. രോഗികളുടെ എണ്ണം കൂടുന്നതിനാല് കൂടുതല് നിയന്ത്രണങ്ങളിലേക്ക് സര്ക്കാര് കടന്നേക്കുമെന്ന് സൂചന. തിങ്കളാഴ്ച മുഖ്യമന്ത്രിയുടെ അധ്യക്ഷതയില് നടക്കുന്ന കോവിഡ് അവലോകനയോഗം നിര്ണായകമാണ്. കൂടുതല് ഇളവുകള്ക്ക് സാധ്യതയില്ല. പരിശോധനകള് വര്ധിപ്പിച്ചേക്കും. തീവ്രരോഗവ്യാപനമുള്ള മലപ്പുറം, തൃശ്ശൂര്, എറണാകുളം, കോഴിക്കോട്, പാലക്കാട് ജില്ലകളില് നിയന്ത്രണം ശക്തമാക്കുന്നതിനെപ്പറ്റിയും ചര്ച്ചചെയ്യും. രോഗവ്യാപനം കൂടുതലുള്ള ജില്ലകളില് സര്ക്കാര് ആശുപത്രികളിലെ കിടക്കകള് അതിവേഗമാണ് നിറയുന്നത്. ശനിയാഴ്ചവരെയുള്ള കണക്കുകള്പ്രകാരം 27,260 രോഗികളാണ് ആശുപത്രികളിലുള്ളത്. പകുതിയിലധികം ഐ.സി.യു. കിടക്കകളും നിറഞ്ഞിട്ടുണ്ട്. കോവിഡിന്റെ ഒന്നാം തരംഗത്തിലും ഓണത്തിനുശേഷം രോഗികളുടെ എണ്ണം ഉയര്ന്നിരുന്നു. കൂടുതല് പേര് വാക്സിന് സ്വീകരിച്ചതിനാല് പോസിറ്റീവായാലും രോഗികള് ഗുരുതരാവസ്ഥയിലേക്ക് പോകാത്തത് ആശ്വാസമാണ്. ഇനി 90 ലക്ഷം വാക്സിന്കൂടി നല്കിയാല് സ്ഥിതിഗതികള് നിയന്ത്രണവിധേയമാകുമെന്നാണ് വിലയിരുത്തല്. സെപ്റ്റംബര് 15നുമുമ്ബ് ഇത്രയും വാക്സിന്കൂടി നല്കാനുള്ള ശ്രമത്തിലാണ് സര്ക്കാര്. മാസ്ക്, സാനിറ്റൈസര് തുടങ്ങിയവ എല്ലാവരും ഉപയോഗിക്കുന്നുണ്ടെങ്കിലും സാമൂഹിക അകലം പാലിക്കപ്പെടുന്നില്ല. ഇത് രോഗികളുടെ എണ്ണം വര്ധിപ്പിക്കുന്നു. ഡോ. പി. ഗോപികുമാര്, സെക്രട്ടറി, ഐ.എം.എ.